CELEX: C2007/269/90
Language: sl
Date: 2007-11-10 00:00:00
Title: Zadeva T-317/07: Tožba, vložena 27. avgusta 2007 – Komisija proti B2Test

10.11.2007   
            
            
               SL
            
            
               Uradni list Evropske unije
            
            
               C 269/50
            
         Tožba, vložena 27. avgusta 2007 – Komisija proti B2Test
   (Zadeva T-317/07)
   (2007/C 269/90)
   Jezik postopka: francoščina
   Stranki
   
      Tožeča stranka: Komisija Evropskih skupnosti (Bruselj, Belgija) (zastopnika: L. Escobar Guerrero, zastopnik, in E. Bouttier, odvetnik)
   
      Tožena stranka: B2Test (Gardanne, Francija)
   Predlogi tožeče stranke
   
               —
            
            
               Družbi B2Test naj se naloži plačilo zneska tožeči stranki v višini 50 110,72 eurov, ki ustreza vsoti 43 437,94 eurov glavnice in 6 672,78 eurov zamudnih obresti, ki so zapadle 23. decembra 2004;
            
         
               —
            
            
               družbi B2Test naj se naloži plačilo zneska 8,03 eurov zamudnih obresti na dan po enaki stopnji od 24. decembra 2004 do polnega plačila;
            
         
               —
            
            
               družbi B2Test naj se naloži plačilo stroškov te zadeve.
            
         Tožbeni razlogi in bistvene trditve
   Tožeča stranka s to tožbo, ki temelji na arbitražni klavzuli, predlaga, naj se toženi stranki naloži povrnitev zneska predujma, ki ga je izplačala Skupnost, in zamudnih obresti, ker ni izvršila pogodbe št. BRST-CT-98-5452, ki je bila sklenjena v okviru posebnega programa za raziskovanje in tehnološki razvoj, vključno z demonstracijo, na področju industrijskih tehnologij in tehnologij materialov (1994-1998) (1), ki se nanaša na projekt „Research and development of a new safety flooring based on recycled plastic and rubber materials for an environmental and economical added value“.
   Tožena stranka bi morala v skladu s pogodbo Komisiji v rednih časovnih presledkih predložiti v pogodbi navedene znanstvene in finančne dokumente. Po mnenju tožeče stranke naj bi tožena stranka s skoraj triletno zamudo glede na predvidene roke posredovala le del dokumentov, ki jih zahteva pogodba. Končno poročilo projekta naj ne bi bilo nikoli posredovano. Tožeča stranka zatrjuje, da naj tožena stranka ne bi izpolnila pogodbenih obveznosti in naj bi bila zavezana povrniti Komisiji sredstva predujma, ki ga je slednja izplačala v začetku.
   
      (1)  UL 1994, L 222, str. 19.